θεο[ι] [αρχ]οντος εν δελφοις δα[-------] [---] ιερομναμονουντων αιτωλ[ων] [---]ανδρου φολα κρατινου τριτε[ος] [---]στρατου σκαρφεος αλεξανδ[ρου] [---]ιαδα φιλεταιρου μελιταιεος 0[ενεκρ]ατεος λεπαδαιου ανδρονικου κ[υτινιεο]ς λυκεα ραδανιου νικιαδα κυφα[ιρεος αρ]χεδαμου προσχειου φαλαικου [----]αου αριστοδαμου πρωννου λυ[----]ου ηρια δελφων ειρανιωνος [αθ]αναιου αλθαιου χιου απολλοδωρου αναγραιου εδοξεν τοις αμφικτυοσι [ε]πειδη φιλιστος μοσχιωνος κωιος [ιατρ]ευων εν δελφοις τας χρειας πα[ρε]χεται κατα ταν τεχναν απροφασιστως εκτενως πασι τοις παραγινομενοις ποτι τον θεον αξιως τας των κωιων πολιος ταν τε λοιπαν αναστροφαν καλως και ενδοξως ποειται επαινεσαι τε ουν αυτον και στεφανωσαι χρυσωι στεφανωι και αναγορευσαι εν τωι γυμνικωι αγωνι των σωτηριων δεδοσθαι δε αυτωι και προδικιαν ειμεν δε και ασφαλειαν αυτωι και πολεμου και ειρανας αναγραψαι δε τα δεδογμενα εν σταλαν λιθιναν και αναθεμεν εν τωι ιερωι του απολλωνος του πυθιου δομεν [δ]ε [κ]αι τοις τα πυθια επαγγελλοντοις ται των κωιων πολει του ψαφισματος το α[ντ]ιγραφον οπως αναγορευθη ο στεφανος [τ]οις διονυσιοις τοις εν κωι και τοις [α]σκλαπιειοις αναθεμεν δε και σταλ[αν] [ε]ν τωι ιερωι του ασκλαπιου.
Phokis — Delphi — end 3rd c. BC — SIG(3) 538; SGDI 2673
 end 3rd c. BC 